שיחה:דבורת הדבש (סוג)

message: בלי המקף, כמו דבורת הדבש. שיר § שיח §  09:44, 30 בדצמבר 2016 (IST)
replies: text: :הכתיב הנכון הוא עם מקף. ראו ויקיפדיה:מדריך לעיצוב דפים/בעלי חיים: "שמות בעברית יורכבו בדרך כלל משתי מלים – שם הסוג ושם המין (לדוגמה צפע מצוי). לעתים, כשנדרשות שתי מילים לשם המין או הסוג, יש לקשר אותן במקף (לדוגמה טוקן חום-סנטר כאשר חום-סנטר הוא שם המין). אין לקרוא לרמה טקסונומית בשם העולה על שתי מילים (לדוגמה: טוקן ערמונים-חום-סנטר)." העברתי את הדף בחזרה. Gidip - שיחה 06:50, 4 בינואר 2017 (IST)
replies: text: ::אזי יש ליצור אחידות גם בערכים האחרים, לא כן? שיר § שיח §  09:44, 4 בינואר 2017 (IST)
replies: text: :::אני לא מכיר ערך שחורג מהכלל הזה. גם דבורת הדבש נוהג לפי הכללים, למרות שהוא יוצר סתירה מסוימת עם הדף דבורת-הדבש (סוג). בסתירה הזו אשמים חברי ועדת השמות ו/או מי שכתב את אנציקלופדיית החי והצומח, ואין מה לעשות בנידון עד שיחליטו על שמות חדשים. Gidip - שיחה 10:13, 4 בינואר 2017 (IST)
replies: text: ::::לעניות דעתי, אין חובה להשתמש כאן במקף. , למעשה, בלבלת בין מושגים. בדוגמאות שהבאת המקף הוא בהחלט חובה: טוקן חום-סנטר (כי לא מדובר בטוקן חום, אלא בסנטרו שהוא חום). במקרה של דבורת הדבש אין צורך במקף, כי מדובר בסמיכות רגילה. אין צורך להוסיף מקף בסמיכות בעברית המודרנית. מוסיפים מקף רק במקרים מסוימים (למשל, בניין רב-קומות, תת-אלוף, דו-משמעי, מוזיקה ים-תיכונית וכו'). סמיכויות רגילות, דינן כמילים רגילות, לא כמילים עם קידומות לפניהן, או מילים עם שמות תואר מורכבים, כמו "חום-סנטר" או "ים-תיכוני". אלדד • שיחה 18:30, 4 בינואר 2017 (IST)
replies: text: :::::עוד הערה קטנה, שנשמטה לי קודם לכן: מותר להוסיף מקף כאן (מדובר בעניין סגנוני). לטעמי, אין צורך במקף, כי על פי הסגנון המועדף עליי, מקפים בדרך כלל מסרבלים את המילים ואת הקריאה, ולכן יש להשתמש בהם במשורה. אז המקף הוא רשות, לא חובה – ובמקרה הנוכחי אני מעדיף ללא מקף, כמו כל שאר ערכי בעלי החיים (פרט למקרים שהזכרת לעיל). אלדד • שיחה 18:32, 4 בינואר 2017 (IST)

text: ::::נ"ב: יש לך טעות באחת הדוגמאות לעיל (ראיתי רק עכשיו, ולכן אני מוסיף רק עכשיו). טוקן ערמונים-חום-סנטר – יש כאן מקף מיותר: טוקן ערמונים חום-סנטר. שים לב ש"טוקן ערמונים" הוא שם בסמיכות, אבל אפילו אתה לא הוספת מקף. ואכן, אין צורך במקף. זה בדיוק המקרה של "דבורת הדבש". זו דבורה של הדבש. אין צורך במקף, כי לא מדובר כאן בשם תואר מורכב. אלדד • שיחה 18:42, 4 בינואר 2017 (IST)
replies: text: :::::אין שום טעות בדוגמה, וממילא לא אני כתבתי אותה. אין פה עניין של סמיכות או לא, זה לא קשור בכלל. הכלל הוא פשוט - כל המילים בשם הסוג מחוברות במקף זו לזו, וכל המילים של סיומת המין מחוברות במקף זו לזו, כך ששם המין במלואו (המקבילה העברית ל-binomial name) כולל בדיוק רווח אחד, לא יותר ולא פחות. זה הכתיב המקובל בשמות בוטניים וזואולוגיים בעברית. כל השאר לא רלוונטי. אפשר לכתוב "דבורי דבש", "דבורת דבש" וכו', אבל צורת היחיד עם הא הידיעה, כשהיא מתייחסת לסוג Apis בכללותו ולא לפרט או לפרטים כאלה או אחרים (ולא למין האירופי בלבד), תיכתב תמיד עם מקף. Gidip - שיחה 06:19, 5 בינואר 2017 (IST)

text: אני נוטה להסכים עם אלדד, המקף אכן מסרבל במקרה זה והסמיכות ברורה גם ללא המקף בשונה מסנטרו החום של הטוקאן. בברכה, מלא כל הארץ כבודי • שלח הודעה ל-013-28143 • ח' בטבת ה'תשע"ז • 11:55, 6 בינואר 2017 (IST)
replies: text: :כפי שהסברתי כבר, הכללים הלשוניים כגון סמיכות בכלל לא משנים כאן. הכללים הרלוונטיים הם כללי השיום הביולוגי שבהם לשם של אורגניזם יש מספר מילים קבוע, ואם יש יותר מילים אז צריך לחבר אותן עם מקף. Gidip - שיחה 08:19, 8 בינואר 2017 (IST)
replies: text: ::התקיים דיון די נרחב בנושא שלא הגיע לכדי החלטה. עדיף לקיים את הדיון הכללי (גם במקף, גם ביידוע), כהמשך לדיון ההוא, כאן. טוסברהינדי (שיחה) 16:21, 12 בינואר 2017 (IST)

text: בהתאם לדעת הרוב • חיים 7 • שיחה •  22:40, 12 בינואר 2017 (IST)
thread_title: שם